**Предмет У6.926/12**

Предмет оформен по тужба на SCHOLZ AG против Одлука за избор на приватен партнер / содружник за вложување во Јавно претпријатие за депонирање на комунален отпад ДРИСЛА Скопје, бр.07-4097/1 од 13.09.2012 година, донесена од Совет на Град скопје.

Со пресуда У6.бр.926/12 од 15.07.2013 година, тужбата е уважена и оспореното решение е поништено.

**Против вака донесеното решение жалба поднел Град Скопје преку Државен правобранител Скопје.**

Со пресуда на Вишиот Управен суд од 07.10.2013 година, жалбата на Град Скопје е отфрлена како недозволена.

**Предмет У6.бр.623/13**

Предмет У6.бр.623/13 оформен по тужба на Град Скопје за повторување на постапка У6.бр.926/12

Вака поднесената тужба за повторување на постапката е отфрлена со решение од 25.12.2013 година.

**Жалба немало.**

**Предмет У6.бр.712/13**

Предметот е оформен по тужба на SCHOLZ AG против Одлука за избор на приватен партнер / содружник за вложување во Јавно претпријатие за депонирање на комунален отпад ДРИСЛА Скопје донесена во повторна постапка бр.07-7344/1 од 26.11.2013 година.

Тужбата со пресуда од 16.12.2015 година е уважена и предметот е вратен на повторно постапување и одлучување на тужениот орган.

Против вака донесената пресуда немало жалба.

**Предмет У6.бр.721/13 в.в. со предмет У6.бр.308/15**

Предметот е оформен по тужба на FCL AMBIENTE S.R.L од Италија, за повторување на постапката во која е донесена пресудата У6.бр.926/12, со која FCL AMBIENTE S.R.L од Италија бара да се повтори постапката и да му се достави тужбата заведена под У6.бр.926/12 на одговор како заинтересирано лице.

Тужбата за повторување е заведена под У6.бр.721/13 и истата со пресуда од 29.05.2014 година се одбива како неоснована.

**Против вака донесената одлука, жалба поднесе FCL AMBIENTE S.R.L од Италија.**

Со пресуда УЖ-3.бр.36/2015 од 15.06.2015 година, жалбата е уважена и пресудата У6.бр.721/13 е укината, а предметот е вратен на повторно постапување и одлучување на Управниот суд.

Во повторна постапка пред Управниот суд предметот добива нов број У6.308/2015. Управниот суд по повторно разгледување на предметот, дозволува повторување на постапката У6.бр.926/12. Во повторената постапка тужбата е доставена до FCL AMBIENTE S.R.L од Италија како заинтересирано лице и по истекот на рокот за одговор на тужба, со одлука У6.бр.308/15 од 03.12.2015 година тужбата на SCHOLZ AG се уважува, а Одлука за избор на приватен партнер / содружник за вложување во Јавно претпријатие за депонирање на комунален отпад ДРИСЛА Скопје бр.07-4097/1 од 13.09.2012 година се поништува.

**Против вака донесената одлука поднесена е жалба од FCL AMBIENTE S.R.L од Италија и од Град Скопје.**

Жалбата на FCL AMBIENTE S.R.L од Италија со пресуда на Вишиот Управен суд УЖ-3.бр.280/16 од 20.12.2016 е одбиена како неоснована, пресудата У6.бр.308/15 е потврдена, додека жалбата на Град Скопје е отфрлена како недозволена.

**Пресуда У6.бр.186/2017**

Предмет оформен по тужба наSCHOLZ AG против Одлука за избор на приватен партнер / содружник за вложување во Јавно претпријатие за депонирање на комунален отпад ДРИСЛА Скопје бр.07-539/1 донесена во повторна постапка од 26.01.2017 година од страна на Совет на Град Скопје.

Тужбата е заведена под У6.бр.186/17.

Со мериторна пресуда од 06.10.2017 година, тужбата е уважена и Одлуката е поништена и извршен е избор на приватен партнер / содружник за вложување во Јавно претпријатие за депонирање на комунален отпад ДРИСЛА Скопје.

Против вака донесената пресуда вложена е жалба, која со пресуда УЖ-3.бр.678/18 е уважена, пресудата на Управниот суд У6.бр.186/2017 е преиначена и предметот е вратен на повторно постапување на Град Скопје.